Vi fik den sødeste velkomst af Ruthven og Olympia da vi ankom sen eftermiddag og de havde sat vand, mælk og juice til os i køleskabet. Lejligheden levede fuldt ud op til vores forventninger, masser af plads til vores familie på fem voksne og dejlig ren. Da vi spurgte til supermarked i området, sagde Olympia, at hun meget gerne ville vise os rundt i nabolaget, hvis vi havde lyst. Det var alletiders, og vi fik da endda handlet lidt ind til aftensmad på vejen.
Lejligheden ligger meget tæt på subway, hvor man tager linie A ind til Manhattan på mindre end 30 min. Og skal man til JFK lufthavn er det også det helt rigtige sted at bo. Dejligt område, livligt, men alligevel meget stille og roligt når man sammenligner med midtown/uptown. Det var skønt at komme hjem til lejligheden efter en lang dag på farten.
Hvis vi nogensinde vender tilbage, ville vi bo her igen.